Diari Oficial de la Generalitat Valenciana


Sumari del DOGV 6327, del 06-08-2010 (2010/9020)

ORDRE 32/2010 de 30 de juliol, de la Conselleria d'Economia, Hisenda i Ocupació, per la qual s'incrementen els crèdits previstos en l'Ordre 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9020


Data del document
:   30-07-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * aturat
    * administració local
    * associació
    * accés a la professió
    * societat sense fins de lucre
    * formació professional
    * pràctiques de formació
    * suport econòmic
    * ajuda pública
    * ajuda a l'ocupació
    * aprenentatge professional

ORDRE 32/2010 de 30 de juliol, de la Conselleria d'Economia, Hisenda i Ocupació, per la qual s'incrementen els crèdits previstos en l'Ordre 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2010. [2010/9020]  
Amb data 7 d'abril del 2010 va ser publicada en el Diari Oficial de la Comunitat Valenciana (DOCV núm. 6240) l'Ordre 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament durant l'exercici 2010.  
En l'article 21.7 de l'ordre de referència s'establix que segons el que disposa l'article 58.2 del Reglament de la Llei General de Subvencions, si al llarg de l'exercici 2010 es produïren modificacions del crèdit disponible, el SERVEF, prèvia publicació dels dits crèdits en el DOCV, podrà optar per realitzar una nova convocatòria o bé adjudicar-los al finançament d'altres projectes presentats a l'empara d'esta convocatòria i que reunint tots els requisits, inicialment no hagen pogut ser finançats per insuficiència de crèdit per a això. La resolució d'estos nous projectes exigirà l'informe favorable de la Comissió Tècnica ETCOTE, i la proposta de l'òrgan instructor.  
Per Resolució de 24 de maig del 2010, del vicepresident segon del Consell, conseller d'Economia, Hisenda i Ocupació, s'autoritza una generació de crèdit i reajustament de la dotació de determinades línies de subvenció i capítols pressupostaris, com a conseqüència de l'assignació de fons pel servici públic d'ocupació estatal, entre elles la línia de subvenció T2946000 incrementant-la per un import de 2.000.000 d'euros.  
Tenint en compte que les actuacions subvencionades s'executen per períodes semestrals, que una part del crèdit inicialment pressupostat no s'ha resolt durant el primer semestre, i que l'increment de crèdits, anteriorment citat, es va produir en data 24 de maig del present exercici, resulta que la distribució del gasto, publicada inicialment en l'Ordre de convocatòria, ha quedat afectada, per la qual cosa hem de realitzar una nova distribució dels crèdits, per mitjà del present acte. Una vegada publicats estos, es procedirà a adjudicar ajudes per al finançament d'altres projectes presentats, d'acord amb els criteris establits en l'Ordre de convocatòria.  
Ja que en l'àmbit de la Generalitat, la gestió d'estos programes públics d'ocupació i formació corresponen a la Conselleria d'Economia Hisenda i Ocupació a través del SERVEF, fent ús de les facultats que em conferix l'article 28 de la Llei 5/1983, del Consell i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,   
ORDENE  
Primer  
Donar publicitat a l'ampliació de crèdits generats mitjançant una resolució de 24 de maig de 2010, del vicepresident segon del Consell, conseller d'Economia, Hisenda i Ocupació, per la qual s'assignaven fons del Servici Públic d'Ocupació Estatal a la línia de subvenció T2946000, incrementant els crèdits previstos en l'Ordre 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament durant l'exercici 2010, en 2.000.000 €, per a l'exercici 2010.  
Segon  
Incrementar els crèdits previstos en l'esmentada Ordre 8/2010, per a l'anualitat de 2011 en 54.622.498 €, i per a l'anualitat 2012 en 1.500.000 €.  
Com a conseqüència de l'anterior, els crèdits previstos en l'Ordre 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament durant l'exercici 2010, totalitzen i es distribuïxen de la manera següent: 55.358.812 € que s'abonaran a càrrec del pressupost 2010, 37.194.507 € a càrrec del pressupost 2011 i 3.500.000 € a càrrec del pressupost 2012, sempre que existisca crèdit adequat i suficient en els pressupostos de la Generalitat per als dits exercicis.  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la llei 29/1998, de 13 de juliol, reguladora de la Jurisdicció Contenciós Administrativa, o, potestativament, recurs de reposició davant d'este mateix òrgan en el termini d'un mes computat en els termes ja dits, segons el que disposen els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.   
En el cas que les entitats interessades foren administracions públiques, podran interposar Recurs Contenciós Administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.   
València, 30 juliol de 2010  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA